***Алена Веляныэвіч***

**Май**

Нотамі чаромхі і язміну
Заквітнеў, запах чароўны май.
Увышыню галлё сваё ўскінуў
Векавы пазелянелы гай.

Паліліся звонка птушак спевы,
I чуваць ўжо конікаў у траве,
I гамоняць між сабою дрэвы...

Усё навокал радае вясне!

**Роднымі мясцінамі навеянае...**

Смак бярозавага соку,

Пах хваёвае смалы...

I нябачныя для вока

Дзесьці кропелькі расы...

Гук зварушанай галіны,

Крок нясмелае нагі...

I з дзяцінства ўспаміны –
Сэрцу вобраз дарагі.

Подых стомленага лесу,

Дотык ветру да шчакі.

Грукат грому недзе зверху,
Хваляў ўсплёск аб берагі.

Думкі, мары і сумневы,

Ад шпацыру асалода...

Шматгалосых птушак спевы...

Задаволенасць... Свабода...